C 233/32
LV
Eiropas Savienības Oficiālais Vēstnesis
16.6.2022.
Šajās apakšpozīcijās neietilpst apgaismes virtenes, kas nav paredzētas izmantošanai galvenokārt Ziemassvētku eglītē un ko ir paredzēts izmantot dažādiem dekoratīviem mērķiem visa gada garumā, piemēram, ēku, balkonu, kāzu vietu, dārzu vai tādu mazāku priekšmetu kā vainagu, puķu podu vai galda dekorēšanai.
Šajā apakšpozīcijā neietilpst arī apgaismes virtenes ar lampiņām, kas konstruētas kā, piemēram, ķirbji vai sirdis, jo tām nav nekādas saistības ar Ziemassvētkiem.
Piemēri ražojumiem, kas klasificējami apakšpozīcijā 9405 4x kā “Citādi elektriskie gaismekļi un apgaismes piederumi”:
LED gaismas aizkaru vītne (pieejama dažādos garumos), kas izgatavota no diviem izolētiem elektrības vadiem un no kā aptuveni 15 cm intervālos nokarājas dažāda garuma (30–70 cm) elektrības vadi.
Šie elektrības vadi ir aprīkoti ar aptuveni 200 LED gaismas avotiem.
Vītnei ir pieslēgkabelis un transformators.
Mikro-LED apgaismes ķēde ar kopējo garumu 240 cm, kas sastāv no metāla vada un 40 gaismas avotiem ar 5 cm atstatumu, darbināma ar akumulatoru.
Mikro-LED apgaismes ķēde ar kopējo garumu 860 cm (no kā 500 cm ir pieslēgkabelis), kas sastāv no metāla vada un 360 gaismas avotiem ar 1 cm atstatumu.
Apgaismes ķēdei pievienots transformators.”